stanford-oval/wikipedia huggingface dataset:
יהודים וספורט
ספורטאים יהודים בולטים > בייסבול

ליפ פייק - מכוכבי הבייסבול של המאה ה-19, שיאן ההום ראן בשנים 1871–1879
האנק גרינברג - מגדולי שחקני הבייסבול היהודים-אמריקאים בכל הזמנים. פעמיים (1935 ו-1940) MVP של הליגה האמריקאית.
סנדי קופקס - אחד משחקני הבייסבול הטובים בהיסטוריה. MVP של הליגה האמריקאית ב-1963, ופעמיים (1963 ו-1965) MVP של הוורלד סיריס.
אל רוזן - MVP של הליגה האמריקאית ב-1953.
ספורטאים יהודים בולטים > ג'ודו

יעל ארד - ג'ודוקא מישראל, זכתה במדליית כסף אולימפית וסגנית אלופת העולם.
אהרון בוגוליובוב - ג'ודוקא מברית המועצות, זכה במדליית ארד אולימפית.
ג'יימס ברגמן - ג'ודוקא מארצות הברית, זכה במדליית ארד אולימפית.
מרק ברגר - ג'ודוקא מקנדה, זכה במדליית ארד אולימפית.
רוברט ברלנד - ג'ודוקא מארצות הברית, זכה במדליית כסף אולימפית ובמדליית ארד מאליפות העולם.
אריק זאבי - ג'ודוקא מישראל, זכה במדליית ארד אולימפית וסגן אלוף העולם.
אורן סמדג'ה - ג'ודוקא מישראל, זכה במדליית ארד אולימפית וסגן אלוף העולם.
דניאלה קרוקובר - ג'ודוקא מישראל וארגנטינה, היא אלופת העולם.
אליס שלזינגר - ג'ודוקא מישראל, זכתה במדליית ארד באליפות העולם.
ירדן ג'רבי - אלופת עולם ומדליסטית ארד אולימפית.
אורי ששון - ג'ודוקא מישראל, שזכה במדליית ארד אולימפית.
ספורטאים יהודים בולטים > גלישת גלים

שון תומסון - גולש גלים מדרום אפריקה, אלופ העולם (1977).
מקואה רוטמן - גולש גלים מארצות הברית, זכה בתואר העולמי בשנת 2014 של הסבב הליגה העולמי - WSL, ב-Big Wave.
ספורטאים יהודים בולטים > הוקי קרח

רודי בול - שחקן הוקי קרח מגרמניה, זכה במדליית ארד אולימפית (1936) לאחר שייצג את גרמניה הנאצית.
שרה דה-קוסטה הייז - שחקנית הוקי קרח, זכתה בשתי מדליות אולימפיות, זהב (1998) וכסף (2002)
ויטלי דוידוב - שחקן הוקי קרח מברית המועצות, זכה ב-3 מדליות זהב אולימפיות, אלוף עולם ואירופה בשנים 1963–1971.
יבגני זימין - שחקן הוקי קרח מברית המועצות, זכה בשתי מדליות זהב אולימפיות, אלוף עולם 1969 ו-1971.
יורי ליפקין - שחקן הוקי קרח מברית המועצות, זכה במדליית זהב אולימפית (1976)
אלפרד קוצ'בסקי - שחקן הוקי קרח מברית המועצות, זכה בשתי מדליות אולימפיות, זהב (1956) וארד (1960) ואלוף עולם (1954)
ספורטאים יהודים בולטים > החלקה על הקרח

איליה אברבוך - מחליק על הקרח מרוסיה, אלוף עולם (2002) בריקוד זוגות.
אוקסנה באיול - מחליקה על הקרח מאוקראינה, אלופת העולם (1993) ואלופה אולימפית מאולימפיאדת לילהאמר (1994) ביחידות.
פריצי בורגר - מחליקה על הקרח מאוסטריה, פעמיים ברציפות סגנית אלופה אולימפית ופעמיים סגנית אלופת העולם (1929 ו-1932) ביחידות
שרה יוז - מחליקה על הקרח מארצות הברית, אלופה אולימפית מאולימפיאדת סולט לייק סיטי (2002) ביחידות.
סשה כהן - מחליקה על הקרח מארצות הברית, סגנית אלופה אולימפית מאולימפיאדת טורינו (2006) ופעמיים ברציפות סגנית אלופת העולם (2004 ו-2005) ביחידות.
לאסלו סולאש - מחליק על הקרח מהונגריה, 4 פעמים אלוף עולם (1931, 1933, 1934 ו-1935) ופעמיים ברציפות בעל מדליית ארד אולימפית בזוגות.
מקסים סטביסקי - מחליק על הקרח מבולגריה, פעמיים ברציפות אלוף עולם (2006 ו-2007) בריקוד זוגות.
אירינה סלוצקאיה - מחליקה על הקרח מרוסיה, פעמיים אלופת העולם (2002 ו-2005), 7 פעמים אלופת אירופה ובעלת 2 מדליות אולימפיות, כסף וארד ביחידות.
אלן קלמט - מחליק על הקרח מצרפת, אלוף עולם (1965) וסגן אלוף אולימפי ביחידים.
פליקס קספר - מחליק על הקרח מאוסטריה, פעמיים ברציפות אלוף עולם (1937 ו-1938) ובעל מדליית ארד אולימפית (אולימפיאדת גרמיש פרטנקירכן (1936)) ביחידים.
לילי קרונברגר - מחליקה על הקרח מהונגריה, 4 פעמים ברציפות אלופת עולם (1911-1908).
גנדי קרפונוסוב - מחליק על הקרח מברית המועצות, פעמיים ברציפות אלוף עולם (1978, 1979) ואלוף אולימפי מאולימפיאדת לייק פלאסיד (1980) בזוגות.
אמיליה רוטר - מחליקה על הקרח מהונגריה, 4 פעמים אלופת עולם (1931, 1933, 1934 ו-1935) ופעמיים ברציפות בעלת מדליית ארד אולימפית בזוגות.
ספורטאים יהודים בולטים > היאבקות

בוריס מיכאילוביץ' גורביץ' - מתאבק מברית המועצות, אלוף אולימפי (1968)
בוריס מקסימוביץ' גורביץ' - מתאבק מברית המועצות, אלוף אולימפי (1952)
גריגורי גמרניק - מתאבק מברית המועצות, אלוף העולם בהיאבקות בסגנון יווני-רומי (1955)
ניקולאוס הירשל - מתאבק מאוסטריה, בעל שתי מדליות ארד אולימפיות
הנרי ויטנברג - מתאבק מארצות הברית, אלוף אולימפי
ריכרד וייס - מתאבק מהונגריה, אלוף אולימפי
יעקב פונקין - מתאבק מברית המועצות, אלוף אולימפי
קארוי קרפטי - מתאבק מהונגריה, אלוף אולימפי
ספורטאים יהודים בולטים > הרמת משקולות

אייזק ברגר - מרים משקולות מארצות הברית, אלוף אולימפי, אלוף עולם ושיאן עולם
גרי גובנר - מרים משקולות מארצות הברית, סגן אלוף עולם
הנס האס - מרים משקולות מאוסטריה, אלוף אולימפי
אדוארד לורנס לוי - מרים משקולות מאנגליה, אלוף העולם הראשון, קבע 14 שיאי עולם
גרגורי נובק - מרים משקולות מברית המועצות, סגן אלוף אולימפי, אלוף עולם ושיאן עולם
רוברט פיין - מרים משקולות מאוסטריה, אלוף אולימפי
רודולף פליוקפלדר - מרים משקולות מברית המועצות, אלוף אולימפי
איגור ריבק - מרים משקולות מברית המועצות, אלוף אולימפי
דוד ריגרט - מרים משקולות מברית המועצות, אלוף אולימפי, 5 פעמים אלוף עולם ושיאן עולם שקבע 68 שיאי עולם
פרנק שפילמן - מרים משקולות מארצות הברית, אלוף אולימפי
ולרי שרי - מרים משקולות מברית המועצות, אלוף אולימפי, אלוף עולם ושיאן עולם
ספורטאים יהודים בולטים > התעמלות

נבחרת הולנד בהתעמלות נשים, שזכתה במדליית הזהב באולימפיאדת אמסטרדם (1928), כללה 5 מתעמלות יהודיות, סטלה בליץ-אחסטריבה, אנה דרזדן-פולק, הלנה קלוט-נורדהיים, יודיק טיימנס-סימונס ואלקה דה לוי', והמאמן חריט קלירקופר שהיה יהודי. בליץ-אגסטריבה נספתה במחנה ההשמדה אושוויץ, דרזדן-פולק, קלוט-נורדהיים, תמנס-סימונס וקלירקופר נספו בסוביבור. רק אחת, דה לוי שרדה את השואה.
ולרי בלנקי - מתעמל מברית המועצות, זכה ב-2 מדליות מהן 1 זהב, באולימפיאדה אחת (ברצלונה 1992)
גאורג גולק - מתעמל מארצות הברית, זכה במדליית זהב, באולימפיאדה אחת (לוס אנג'לס 1932)
מריה גורוחובסקי - מתעמלת מברית המועצות זכתה באולימפיאדה אחת ב-7 מדליות מהן 2 זהב כולל בתחרות הקרב רב האישית.
טטיאנה ליסנקו - מתעמלת מברית המועצות, זכתה ב-3 מדליות מהן 2 זהב, באולימפיאדה אחת (ברצלונה 1992)
מיץ' גיילורד - מתעמל מארצות הברית, זכה ב-4 מדליות מהן 1 זהב, באולימפיאדה אחת (לוס אנג'לס 1984)
קרי סטרוג - מתעמלת מארצות הברית, זכתה ב-2 מדליות מהן 1 זהב, בשתי אולימפיאדות (ברצלונה 1992 ואטלנטה 1996)
אלפרד פלאטו - מתעמל מגרמניה זכה ב-4 מדליות מהן 3 זהב באולימפיאדה הראשונה (אתונה 1896).
גוסטב פלאטו - מתעמל מגרמניה זכה ב-2 מדליות זהב באולימפיאדה הראשונה (אתונה 1896).
מיכאיל פרלמן - מתעמל מברית המועצות, זכה במדליית זהב, באולימפיאדה אחת (הלסינקי 1952)
אגנס קלטי - מתעמלת מהונגריה, זכתה ב-10 מדליות מהן 5 זהב בשתי אולימפיאדות (הלסינקי 1952 ומלבורן 1956).
אליז קרטס - מתעמלת מהונגריה בעלת מדליית זהב וכסף אולימפית (מלבורן 1956) ומדליית כסף באליפות העולם.
אלי רייזמן - מתעמלת מארצות הברית, זכתה ב-3 מדליות מהן 2 זהב, באולימפיאדה אחת (לונדון 2012)
ילנה שושונובה - מתעמלת מברית המועצות, זכתה ב-4 מדליות מהן 2 זהב כולל בקרב רב אישי, באולימפיאדה אחת (סיאול 1988).
ספורטאים יהודים בולטים > התעמלות אמנותית

לינוי אשרם - מתעמלת מישראל, אלופה אולימפית (2020) בקרב רב אישי
ינינה בטירשינה - מתעמלת מרוסיה, זכתה במדליית כסף אולימפית (1996) בקרב רב אישי
יוליה רסקינה - מתעמלת מבלארוס, זכתה במדליית כסף אולימפית (2000) בקרב רב אישי
ספורטאים יהודים בולטים > טאקוונדו

מיכאל מלול (צר') - לוחם טאקוונדו מצרפת, אלוף עולם (1993), מדליית ארד באליפות עולם (1995) אלוף אירופה (1992 ו-1996)
אבישג סמברג - לוחמת טאקוונדו מישראל בעלת מדליית ארד אולימפית (טוקיו 2020).
ספורטאים יהודים בולטים > טניס

טום אוקר - טניסאי מהולנד, דורג במקום 3 בעולם ביחידים (1974) ובמקום ראשון בעולם בזוגות (1969). החזיק בשיא זכיות באירועים במשחקי זוגות (78).
אנג'לה בקסטון - הגיעה לגמר אליפות וימבלדון ביחידות (1956) וזכתה בשני תארים לזוגות נשים בשנת באליפות צרפת הפתוחה (1956) ובאליפות וימבלדון (1956).
ג'יי ברגר - טניסאי מארצות הברית, דורג במקום 7 בעולם (1990).
בריאן גוטפריד - טניסאי מארצות הברית, דורג במקום 3 בעולם ביחידים (1977) ובמקום שני בעולם בזוגות גברים (1976).
הלן ג'ייקובס - טניסאית אמריקאית, דורגה במקום 1 בעולם, זכתה באליפות וימבלדון ליחידות (196) ו-4 פעמים ברציפות באליפות ארצות הברית ליחידות (1935-1932).
בראד גילברט - טניסאי מארצות הברית, דורג במקום 4 בעולם (1990). בעל מדליית ארד מאולימפיאדת סיאול (1988)
פייר דרמון - טניסאי מצרפת, דורג במקום 8 בעולם (1963).
לדיסלב הכט - טניסאי מצ'כוסלובקיה, דורג במקום 6 בעולם (1934).
ג'ולי הלדמן - טניסאית אמריקאית דורגה במקום 5 בעולם (1969).
בריאן טיצ'ר - טניסאי מארצות הברית דורג במקום 7 בעולם (1981). זכה באליפות אוסטרליה הפתוחה (1980)
אליוט טלצ'ר - טניסאי מארצות הברית, דורג במקום 6 בעולם (1982).
ניקולס מאסו - טניסאי מצ'ילה, דורג במקום 9 בעולם (2004), בעל שתי מדליות זהב אולימפיות מאולימפיאדת אתונה (2004).
אלינה סביטולינה - טניסאית אוקראינית דורגה במקום 3 בעולם (2017).
דיק סוויט - טניסאי מארצות הברית, דורג במקום 1 בעולם (1951), זכה באליפות אוסטרליה הפתוחה ליחידים (1951) ובאליפות וימבלדון ליחידים (1951)
הרולד סולומון - טניסאי מארצות הברית, דורג במקום 5 בעולם (1980).
ויק סיישס - טניסאי מארצות הברית, דורג 3 בעולם (1953). זכה באליפות וימבלדון ליחידים (1953) ובאליפות ארצות הברית הפתוחה ליחידים (1954).
דניאל פרן - טניסאי מפולין, גרמניה ואנגליה, דורג במקום 6 בעולם (1932).
סופיה קנין - טניסאית אמריקאית דורגה במקום 4 בעולם (2020). זכתה באליפות אוסטרליה הפתוחה (2020).
ארון קריקסטיין - טניסאי אמריקאי, דורג במקום 6 בעולם (1990).
ז'וז'ה קרמצי - טניסאית מהונגריה, דורגה במקום 2 בעולם (1958). זכתה באליפות צרפת הפתוחה ליחידות (1958)
דייגו שוורצמן - טניסאי מארגנטינה, דורג במקום 8 בעולם (2020).
דניס שפובלוב - טניסאי מקנדה, דורג במקום 10 בעולם (2020).
ספורטאים יהודים בולטים > טניס שולחן

רות ארונס - טניסאית שולחן מארצות הברית זכתה פעמיים ברציפות באליפות העולם בטניס שולחן לנשים.
אלויזי ארליך - טניסאי שולחן מפולין, שלוש פעמים סגן אלוף עולם בטניס שולחן ביחידים.
לאסלו בלאק - טניסאי שולחן מהונגריה, שלוש פעמים סגן אלוף עולם בטניס שולחן ביחידים ובעל 7 מדליות זהב מאליפויות העולם, מהן 1 בזוגות מעורבים ו-6 בקבוצתי
דורה ברגי - טניסאית שולחן מהונגריה ומאנגליה זכתה 2 פעמים באליפות העולם בטניס שולחן, 1 בזוגות נשים ואחד קבוצתי.
ריצ'רד ברגמן - טניסאי שולחן מאוסטריה ומאנגליה זכה 4 פעמים באליפות העולם בטניס שולחן לגברים ובסך הכל צבר 7 מדליות זהב באליפויות עולם בטניס שולחן.
ויקטור ברנה - טניסאי שולחן מהונגריה ומאנגליה זכה 5 פעמים באליפות העולם בטניס שולחן לגברים ובסך הכל צבר 22 מדליות זהב באליפויות עולם בטניס שולחן.
מגדה גל - טניסאית שולחן מהונגריה זכתה ב-20 מדליות באליפות העולם בטניס שולחן, 8 כסף מהן אחת אישית ו-12 ארד.
שנדור גלנץ - טניסאי שולחן מהונגריה זכה ב-4 מדליות זהב באליפות העולם בטניס שולחן, 3 קבוצתי ו-1 בזוגות גברים.
דיק מיילס - טניסאי שולחן מארצות הברית, 10 פעמים אלוף ארצות הברית (שיא זכיות)
לאה נויברגר - טניסאית שולחן מארצות הברית, 9 פעמים אלופת ארצות הברית ביחידות, 12 פעמים אלופת ארצות הברית בזוגות נשים ו-8 פעמים אלופת ארצות הברית בזוגות מעורבים וכן בעלת 41 תארים מאליפות קנדה.
מיקלוש סבדוש - טניסאי שולחן מהונגריה זכה באליפות העולם בטניס שולחן לגברים ובסך הכל צבר 15 מדליות זהב באליפויות עולם בטניס שולחן.
גרטרוד קליין - טניסאית שולחן מצ'כיה זכתה ב-3 מדליות זהב באליפות העולם בטניס שולחן, 2 קבוצתי ו-1 בזוגות מעורבים
אנג'ליקה רוזיאנו - טניסאית שולחן מרומניה זכתה 6 פעמים ברציפות באליפות העולם בטניס שולחן לנשים ובסך הכל צברה 17 מדליות זהב באליפויות עולם בטניס שולחן.
אנה שיפוש - טניסאית שולחן מהונגריה זכתה פעמיים ברציפות באליפות העולם בטניס שולחן לנשים ובסך הכל צברה 11 מדליות זהב באליפויות עולם בטניס שולחן.
ספורטאים יהודים בולטים > ירי ספורטיבי

מוריס פישר - אלוף אולימפי אמריקאי, זוכה 5 מדליות זהב (אנטוורפן 1920) ופריז 1924)
ספורטאים יהודים בולטים > כדורמים

רוברט אנטל - שחקן כדורמים מהונגריה, אלוף אולימפי
קורט אפשטיין - שחקן כדורמים צ'כוסלובקי, השתתף בשתי אולימפיאדות
פיטר אש - שחקן כדורמים מארצות הברית, זכה במדליית ארד אולימפית
ז'ראר בליץ - שחקן כדורמים מבלגיה, זכה ב-3 מדליות אולימפיות, 2 כסף ו-1 ארד
מוריס בליץ - שחקן כדורמים מבלגיה, זכה בשתי מדליות כסף אולימפיות
טיבור בנדק - שחקן כדורמים מהונגריה, זכה ב-4 מדליות אולימפיות
גאורג ברודי - שחקן כדורמים מהונגריה, זכה ב-2 מדליות זהב אולימפיות
אישטוואן ברטה - שחקן כדורמים מהונגריה, זכה בשתי מדליות אולימפיות, זהב וכסף ו-3 פעמים אלוף אירופה.
בוריס גויכמן - שחקן כדורמים מברית המועצות, בעל שתי מדליות אולימפיות, 1 כסף ו-1 ארד
הנרי כהן - שחקן כדורמים מבלגיה, בעל מדליית כסף אולימפית
מיהאי מאייר - שחקן כדורמים מהונגריה, זכה ב-4 מדליות אולימפיות, 2 זהב ו-2 ארד
ניקולאי מלניקוב - שחקן כדורמים מברית המועצות, אלוף אולימפי
ג'רג' קרפאטי - שחקן כדורמים מהונגריה, זכה ב-4 מדליות אולימפיות, 3 זהב ו-1 ארד
מיקלוש שרקן - שחקן כדורמים מהונגריה, זכה בשתי מדליות זהב אולימפיות ו-3 פעמים ברציפות אלוף אירופה
ספורטאים יהודים בולטים > כדורסל

סו בירד - שחקנית כדורסל אמריקאית, זכתה ב-4 מדליות זהב אולימפיות (2004 - 2016)
סמואל בלטר - שחקן כדורסל אמריקאי, אלוף אולימפי
משה בלס - שחקן כדורסל ברזילאי, זכה במדליית ארד אולימפית
לארי בראון - שחקן כדורסל אמריקאי, אלוף אולימפי
ארני גרונפלד - שחקן כדורסל אמריקאי, אלוף אולימפי
ננסי ליברמן - שחקנית כדורסל אמריקאית, זכתה במדליית כסף אולימפית
אירווינג מרצק - שחקן כדורסל קנדי, זכה במדליית כסף אולימפית
ספורטאים יהודים בולטים > כדורעף

נלי אברמובה - שחקנית כדורעף מברית המועצות, זוכה מדליית כסף אולימפית (טוקיו 1964)
מרסלו אלגרטן - שחקן כדורעף מברזיל, זוכה מדליית כסף אולימפית (בייג'ינג 2008)
אדריאנה בהר - שחקנית כדורעף חופים מברזיל, זוכת שתי מדליות כסף אולימפיות (סידני 2000 ואתונה 2004)
לריסה ברגן - שחקנית כדורעף מברית המועצות, זוכה מדליית כסף אולימפית (מונטריאול 1976)
בן גרינבאום - שחקן כדורעף מארצות הברית, זוכה מדליית ארד אולימפית (ברצלונה 1992)
יורי ונגרובסקי - שחקן כדורעף מברית המועצות, זוכה מדליית זהב אולימפית (מקסיקו סיטי 1968)
אביטל זלינגר - שחקן כדורעף מהולנד, זוכה מדליית כסף אולימפית (ברצלונה 1992)
יבגני לפינסקי - שחקן כדורעף מברית המועצות, זוכה מדליית זהב אולימפית (מקסיקו סיטי 1968) ומדליית ארד אולימפית (מינכן 1972)
גאורגי מונדזולבסקי - שחקן כדורעף מברית המועצות, זוכה שתי מדליות זהב אולימפיות (טוקיו 1964 ומקסיקו סיטי 1968)
ולדימיר פטקין - שחקן כדורעף מברית המועצות, זוכה מדליית כסף אולימפית (מונטריאול 1976) ומדליית ארד אולימפית (מינכן 1972)
יפים צ'ולק - שחקן כדורעף מברית המועצות, זוכה מדליית כסף אולימפית (מונטריאול 1976) ומדליית ארד אולימפית (מינכן 1972)
נטלי קושניר - שחקנית כדורעף מברית המועצות, זוכה מדליית כסף אולימפית (מונטריאול 1976)
אליקס קליינמן - שחקנית כדורעף חופים מארצות הברית, אלופה אולימפית (טוקיו 2020)
וולדו קנטור - שחקן כדורעף מארגנטינה, זוכה מדליית ארד אולימפית (סיאול 1988)
ברנרד רייזמן - שחקן כדורעף מברזיל, זוכה מדליית כסף אולימפית (לוס אנג'לס 1984)
ספורטאים יהודים בולטים > מרוץ מכוניות

ג'ודי שכטר - אלוף העולם בפורמולה 1 (1979).
ספורטאים יהודים בולטים > סיף

אילדיקו אוילקי רייטו - סייפת מהונגריה זכתה ב-7 מדליות אולימפיות מהן 2 זהב. אלופת העולם בעלת 14 מדליות מהן 4 זהב.
אילונה אלק - סייפת מהונגריה זכתה ב-3 מדליות אולימפיות מהן 2 זהב. הראשונה שזכתה פעמיים ברציפות (ברלין 1936 ולונדון 1948) ואלופת העולם בעלת 18 מדליות מהן 11 זהב. אחות הגדולה של מרגיט אלק
מרגיט אלק - סייפת מהונגריה אלופת עולם בעלת 13 מדליות מהן 8 זהב, כולם בתחרות הקבוצתית. אחות הצעירה של אילונה אלק
פאול אנספך - סייף מבלגיה בעל 5 מדליות אולימפיות, מהן 2 זהב ב-4 אולימפיאדות.
אלן ג'יי - סייף מבריטניה, אלוף עולם (1959) וסגן אלוף אולימפי (רומא 1960)
אוסקר גרדה - סייף מהונגריה בעל 2 מדליות זהב אולימפיות ב-2 אולימפיאדות.
אדוארד וינוקורוב - סייף מברית המועצות בעל 3 מדליות, מהן 2 זהב ב-3 אולימפיאדות, בעל 8 מדליות מאליפויות העולם, מהן 6 זהב
לאיוש ורקנר - סייף מהונגריה בעל 2 מדליות זהב אולימפיות ב-2 אולימפיאדות.
אלכסנדר ליפמן - סייף מצרפת, זכה ב-5 מדליות מהן 2 זהב ב-3 אולימפיאדות.
הלנה מאייר - סייפת מגרמניה, זכתה ב-2 מדליות אולימפיות מהן 1 זהב.
מריה מזינה - סייפת מרוסיה, זכתה ב-2 מדליות אולימפיות מהן 1 זהב.
ינה פוקס - סייף מהונגריה בעל 4 מדליות זהב אולימפיות ב-2 אולימפיאדות.
דז'ו פולדס - סייף מהונגריה בעל 2 מדליות זהב אולימפיות ב-2 אולימפיאדות.
אטילה פטשאואר - סייף מהונגריה בעל 3 מדליות אולימפיות, מהן 2 זהב ב-2 אולימפיאדות.
אלן פרייס - סייפת מאוסטריה, זכתה ב-3 מדליות אולימפיות מהן 1 זהב.
אנדרה קאבוש - סייף מהונגריה בעל 4 מדליות אולימפיות, מהן 3 זהב ב-2 אולימפיאדות.
גרגורי קריס - סייף מברית המועצות בעל 4 מדליות, 1 זהב, 2 כסף ו-1 ארד ב-3 אולימפיאדות, בעל 7 מדליות מאליפויות העולם, מהן 3 זהב, 1 אישיות
יעקב רילסקי - סייף מברית המועצות בעל 2 מדליות, 1 זהב ו-1 ארד ב-2 אולימפיאדות, בעל 12 מדליות מאליפויות העולם, מהן 4 זהב, 3 אישיות
מארק רקיטה - סייף מברית המועצות בעל 4 מדליות, מהן 2 זהב ב-3 אולימפיאדות, בעל 10 מדליות מאליפויות העולם, מהן 6 זהב
שאנדור ארדש - סייף מהונגריה בעל מדליות זהב אחת אולימפית וחמש מדליות באליפויות עולם, 2 זהב, אחת כסף ושתים ארד
טמאש גאבור - סייף מהונגריה בעל מדליות זהב אחת אולימפית ושש מדליות באליפויות עולם, 2 זהב, שלוש כסף ואחת ארד
פטר בקוני - סייף הונגרי זוכה שתי מדליות ארד בהמשחקים האולימפיים (מקסיקו 1968 ומינכן 1972) ואלוף עולם (1966) בחרב קבוצתי
ספורטאים יהודים בולטים > פוטבול

ג'וליאן אדלמן - שחקן פוטבול אמריקאי, MVP של משחק הסופרבול (2019)
ספורטאים יהודים בולטים > קאנו/קיאק

לאוניד גיישטור - חותר סובייטי, אלוף אולימפי (1960)
ג'ו יעקובי - חותר אמריקאי, אלוף אולימפי (1992)
אלכסנדר וינוגרדוב - חותר סובייטי, אלוף אולימפי זוכה שתי מדליות זהב אולימפיות (1976)
לאסלו פביאן - חותר הונגרי, אלוף אולימפי (1956) ו-4 פעמים אלוף עולם (1958 - 1966)
ג'סיקה פוקס - חותרת אוסטרלית, אלופה אולימפית (2020) מדליית כסף (2012) וארד (2016), בת של מרים פוקס-ירושלמי
מרים פוקס-ירושלמי - חותרת צרפתייה, זוכת מדליית ארד אולימפית (1996), אמא של ג'סיקה פוקס
אנה פפר - חותרת הונגריה, זוכת 3 מדליות אולימפיות, מדליות כסף (1968 ו-1976) וארד (1972)
נאום פרוקופץ - חותר סובייטי, זוכה מדליית ארד אולימפית (1968)
קלרה פריד-בנטלווי - חותרת הונגריה, זוכת מדליית ארד אולימפית (1960)
מיכאל קולגנוב - חותר ישראלי רוסי, זוכה מדליית ארד אולימפית (2000)
ויקטור קליש - חותר אוסטרי, זוכה שתי מדליות כסף אולימפיות (1936)
לאון רוטמן - חותר רומני, אלוף אולימפי זוכה שתי מדליות זהב אולימפיות (1956) ומדליית ארד (1960)
ספורטאים יהודים בולטים > רכיבת סוסים

מרג'י גולדשטיין-אנגל - רוכבת סוסים אמריקאית, סגנית אלופת העולם (2006), עשר פעמים "רוכבת השנה" באיגוד הגרנד פרי האמריקאי
רוברט דובר - רוכב סוסים אמריקאי, זוכה 4 מדליות ארד ב-4 אולימפיאדות (1992 - 2004)
אדיט מסטר - רוכבת סוסים אמריקאית, זוכה מדליית ארד אולימפית (1976)
ניל שפירא - רוכב סוסים אמריקאי, זוכה שתי מדליות אולימפיות, כסף וארד (1972)
ספורטאים יהודים בולטים > שחייה

בערך שחייה במשחקים האולימפיים ישנה רשימה של כל השחיינים היהודים שזכו במדליות במשחקים האולימפיים.
מארק ספיץ - הספורטאי היהודי הבולט ביותר. שחיין מארצות הברית זכה ב-7 מדליות זהב במינכן 1972 תוך שבירת 7 שיאי עולם. בסך הכל זכה ב-11 מדליות אולימפיות מהן 9 זהב.
דארה טורס - שחיינית מארצות הברית, זכתה ב-12 מדליות מהן 4 זהב, השתתפה ב-5 אולימפיאדות.
ג'ייסון ליזאק - שחיין מארצות הברית זכה ב-7 מדליות מהן 4 זהב ב-3 אולימפיאדות.
לני קרייזלברג - שחיין מארצות הברית זכה ב-4 מדליות זהב אולימפיות.
אנטוני ארווין - שחיין מארצות הברית זכה ב-4 מדליות אולימפיות מהן 3 זהב
אווה סקיי - שחיינית מהונגריה זכתה בשתי מדליות אולימפיות מהן אחת זהב
קינה רותהמר - שחיינית מארצות הברית זכתה במדליית זהב אולימפית
יהודית תמש - שחיינית מהונגריה זכתה בשתי מדליות אולימפיות מהן אחת זהב
טיפני כהן - שחיינית מארצות הברית זכתה בשתי מדליות זהב אולימפיות
ספורטאים יהודים בולטים > שיט

ג'ו אלאה - שייטת מניו זילנד, אלופה אולימפית ואלופת עולם
שמשון ברוקמן - שייט מישראל, אלוף עולם
צפניה כרמל - שייט מישראל, אלוף עולם
לידיה לזרוב - שייטת מישראל, אלופת עולם
ולנטין מנקין - שייט מברית המועצות, זכה ב-4 מדליות מהן 3 זהב, ב-4 אולימפידות.
רוברט מוסבכר - שייט מארצות הברית, אלוף עולם.
איתן פרידלנדר - שייט מישראל, אלוף עולם
גל פרידמן - גולש רוח מישראל, בעל שתי מדליות אולימפיות, זהב וארד ואלוף עולם
לי קורזיץ - גולשת רוח מישראל, 4 פעמים אלופת עולם, 3 פעמים ברציפות.
אחר-תחרויות האמנות

אלפרד האיוש אדריכל הונגרי. זכה במדליית כסף (לא היה זוכה במדליית זהב) בתחרות לתכנון ערים ומתקני ספורט באולימפיאדת פריז (1924). לפיכך הוא אחד משני זוכים אולימפיים בלבד שזכו מעולם במדליה אולימפית הן בספורט (שחייה) והן באומנויות (אדריכלות).
פֶרֶנְץ מֶזֶה, היסטוריון של הספורט מהונגריה זוכה מדליית זהב אולימפית באולימפיאדת אמסטרדם (1928). כמו כן, בשנת 1936 במהלך אולימפיאדת ברלין (1936), הוענק לו העיטור האולימפי הגרמני דרגה שנייה. הוא היה היהודי היחיד שזכה בעיטור הגבוה הזה של הרייך השלישי הגרמני.
איזק לזרוס ישראלס צייר הולנדי בשנת 1928 זכה במדליית זהב בתחרות האמנות של אולימפיאדת אמסטרדם בקטגוריית הציור.
ראו גם

יהודים במשחקים האולימפיים
יהודים ושחמט
ספורט בישראל
אנטישמיות בספורט
הערות שוליים

↑  מכבי תנועה עולמית באתר של תנועת מכבי ישראל
↑  Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH (באנגלית)
↑  ספורטאים יהודים בנכר, אומר, 28 ביולי 1940
↑  זהרה רון, ‏תכירו: ספורטאי הרייך היהודים, באתר גלובס, 26 באפריל 2016
↑  הספורט היהודי בגרמניה הנאצית: שואה בשלבים
↑  אשר גולדברג‏, אתונה 1896: היהודי הראשון שהביא זהב וריצת 100 מטר, באתר וואלה, 18 ביולי 2021
↑  שואת הספורטאים היהודים: מרוסיה ועד צרפת
↑  Contribuția evreilor din România la cultură și civilizație, Editura Hasefer, 2004, עמוד 564 (ברומנית)
↑  Jewish Sport in Bukovina (באנגלית)
פתיחת תחרות ההתעמלות - ברנו 1919. בתמונה יו"ר ארגון ההתעמלות של ברנו - ד"ר קארל זוננפלד
המתעמל אלפרד פלאטו, שזכה במדליות זהב באולימפיאדת אתונה (1896)
אלפרד האיוש היה האלוף האולימפי הראשון בשחיה והאלוף האולימפי הצעיר ביותר באולימפיאדת אתונה (1896)
אנג'ליקה רוזיאנו, יהודיה רומניה, מי שהייתה אלופת העולם בטניס שולחן
נבחרת הולנד בהתעמלות נשים לאולימפיאדת אמסטרדם, 1928
מאלגה (כדורגל)

מועדון הכדורגל מאלגה (בספרדית: Málaga Club de Fútbol) הוא מועדון כדורגל ספרדי מהעיר מאלגה. בעלי המועדון הוא המשקיע הקטרי שייח עבדאללה בן נאסר בן עבדאללה בן אחמד אאל ת'אני.
הישג השיא של הקבוצה בליגה הספרדית היה בעונת 2011/2012 בה סיימה במקום הרביעי והעפילה לליגת האלופות שם הגיעה עד לשלב רבע הגמר בו הודחה על ידי בורוסיה דורטמונד תחת המאמן הצ'יליאני מנואל פלגריני. הישג השיא של הקבוצה בגביע הספרדי היה בעונת 1972/1973 בה הגיעה לשלב חצי הגמר שם הפסידה לקבוצת אתלטיק בילבאו. בעונת 2017/2018 מלאגה ירדה לליגה הספרדית השנייה לאחר 10 עונות רצופות בליגה הספרדית הבכירה. בתום עונת 2022/2023 ירדה הקבוצה לליגה השלישית. כעבור עונה אחת חזרה לליגה הספרדית השנייה לאחר שגברה במשחקי הפלייאוף על ז'ימנסטיק טרגונה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > מועדון אתלטיקו מאלאגואנו

שורשי מועדון הכדורגל של מלאגה מתחילים ב-CD מלאגה (CD Málaga), קבוצת כדורגל שנוסדה בשנת 1904. בשנת 1948, במטרה להקים קבוצת בת (קבוצת מילואים) של CD מלאגה, קבוצת אתלטיקו מלאגה (Club Atlético Malagueño) התאחדה עם CD סנטו טומאס.
בעונת 60–1959 נוצר סיבוך, כאשר שתי הקבוצות (מלאגה הראשית והבת) מצאו את עצמן יחד בליגה השלישית (Tercera División) בעקבות ירידת הליגה של מלאגה (הראשית). כיוון שקבוצת בת אמורה לרדת לליגות אזוריות, נפרדו שתי הקבוצות רשמית ומלאגה (הבת) הפכה למועדון עצמאי תחת ההתאחדות הספרדית לכדורגל. צעד זה אפשר לה הישרדות בעוד מלאגה הראשית הפסיקה פעילותה.
היסטוריה > הנפילה הכלכלית

הצלחתה של מלאגה בתחילת שנות ה-2010 התבססה במידה רבה על ההשקעות הכבדות של הבעלים, שייח' עבדאללה בן נאסר אל-תאני. שאיפתו של אל-תאני לבנות קבוצת-על באמצעות הון עתק בלבד, התנגשה עם מספר גורמים משמעותיים שהובילו בסופו של דבר לנפילת המועדון.
יישום תקנות אופ"א לתחרות כלכלית הוגנת החדשות היווה מכה קשה ראשונה עבור מלאגה. איסור השתתפותה בליגה האירופית חשף את חוסר יעילותה של אסטרטגיית "הון עתק" ככלי בלעדי להצלחה. במקביל, התגלגלו קשיים משמעותיים מחוץ למגרש הכדורגל. תוכנית פיתוח יקרה של מרינה במרבייה, עיירת נופש פופולרית, נכשלה נחרצות. תוכנית זו, שהובטחה להניב רווחים אדירים, התגלתה ככישלון חרוץ, תוך הסתבכות בקשיים כלכליים ובסכסוכים משפטיים.
ניהול כושל מצד אל-תאני החמיר עוד יותר את המצב. חוסר יכולתו לעמוד בהתחייבויות, שימוש לא תקין בכספים והיעדרות הולכת וגוברת מהמועדון תרמו רבות לקריסת המערכת. כתוצאה מכך, מלאגה נשרה מהליגה הספרדית (לה ליגה) לליגה השנייה בשנת 2018 עקב חובות עתק. שנתיים לאחר מכן, בית משפט הדיח את אל-תאני מתפקיד נשיא המועדון.
ניסיונות לייצב את המצב הכלכלי של מלאגה לאחר הדחתו של אל-תאני זכו להצלחה חלקית. עם זאת, הצד המקצועי של הקבוצה ממשיך לסבול מחוסר יציבות. שאיפתו של אל-תאני לבנות אימפריית כדורגל באמצעות הון עתק בלבד התנפצה, ומלאגה נותרה להתמודד עם ההשלכות הקשות של נפילתה הכלכלית.
תארים והישגים

גביע נשיא הפדרציה :
זכייה (1): 1940
גביע הפדרציה הספרדית :
זכייה (1): 1947
גביע האינטרטוטו :
זכייה (1): 2002
ליגת האלופות :
רבע גמר (1): 2012/2013
גביע אופ"א :
רבע גמר (1): 2002/2003
הערות שוליים

↑  History, www.malagacf.com (באנגלית)
↑  1941-1992: CLUB DEPORTIVO MÁLAGA, www.malagacf.com (באנגלית)
↑  2010-2020: THE ERA OF SHEIKH ABDULLAH AL THANI, www.malagacf.com (באנגלית)
↑  יעקב מאיר, תקועים בעבר: מבט מקרוב על ההתרסקות המפוארת של מלאגה, באתר ישראל היום, 16 במאי 2023
↑  Champions League contenders Malaga handed ban for financial irregularities, CNN, ‏2012-12-21 (באנגלית)
↑  Sheikh Al-Thani Loses Port Contract, Marbella For Sale Blog (באנגלית בריטית)
↑  "Malaga president Abdullah bin Nasser Al Thani removed from post for six months". BBC Sport (באנגלית בריטית). 2020-02-20. נבדק ב-2024-06-09.
↑  "Malaga: From Champions League to inescapable nightmare in 10 years". BBC Sport (באנגלית בריטית). 2023-03-28. נבדק ב-2024-06-09.
| --- | --- |
בקרת זהויות :  LCCN: no2010177490  VIAF: 135466775   WorldCat (עם VIAF): 135466775